Els “Versos per a jugar al teatre” arriben a la Biblioteca Infantil per a celebrar el Dia Mundial del Teatre
2025-07-24

Entrant en la recta final de les activitats d’animació lectora del mes de març, des de l’equip de Biblioteques Municipals de Burjassot s’ha programat una nova vesprada gratuïta de foment de la lectura en la qual, en aquesta ocasió, el teatre serà el protagonista indiscutible de la mateixa.

Ho serà amb motiu de la celebració, el 27 de març, del Dia Mundial del Teatre. Aqueix mateix dia, l’activitat començarà en la Biblioteca Infantil a les 18 hores baix el títol “Versos per a jugar al teatre”. Aquest títol correspon a una de les publicacions de Gloria Fortes i serà el fil conductor de l’activitat.

Després de la lectura de petites obres teatrals per part dels xiquets participants, la tècnica de la Biblioteca Infantil explicarà les diferències que hi ha entre un text teatral i altres tipus de textos i els animarà a interpretar el personatge que els toque llegir. Després de la lectura, els participants podran acolorir dibuixos amb poesies.